CELEX: 52011PC0810
Language: da
Date: 2011-11-30
Title: Forslag til EUROPA-PARLAMENTETS OG RÅDETS FORORDNING om reglerne for deltagelse og formidling i &quot;Horisont 2020 - rammeprogram for forskning og innovation (2014-2020)&quot;.

|
			
		
		
		52011PC0810
		
			Forslag til EUROPA-PARLAMENTETS OG RÅDETS FORORDNING om reglerne for deltagelse og formidling i "Horisont 2020 - rammeprogram for forskning og innovation (2014-2020)". /* KOM/2011/0810 endelig - 2011/0399 (COD) */
			
				
		
		
			
			   	BEGRUNDELSE
1.           BAGGRUND FOR FORSLAGET
Pakken af forslag om "Horisont 2020" bakker
til fulde op om Europa 2020-strategien, der peger på forskning og innovation
som afgørende for at nå målene om intelligent, bæredygtig og inklusiv vækst.
Den består af forslag til et rammeprogram, "Horisont 2020", et fælles
sæt regler for deltagelse og formidling, et særprogram til gennemførelse af
rammeprogrammet samt et særskilt forslag vedrørende de dele af rammeprogrammet,
der hører under Euratom-traktaten.
Grundprincippet i "Horisont 2020",
der er udformet med henblik på at støtte Europa 2020‑flagskibsinitiativet
"Innovation i EU"[1],
er sammen med nærværende regler at vedtage en langt mere strategisk tilgang til
forskning og innovation. Alle politiske instrumenter og foranstaltninger er
udformet til at bidrage til forskning og innovation og videreudvikle det
europæiske forskningsrum, så viden, forskere og teknologi kan cirkulere frit,
og hurtigere markedsføre og udbrede innovationen på det indre marked. 
De foreslåede regler er udarbejdet med to mål for
øje:
–              
At sikre nogle fælles og tilstrækkeligt fleksible
rammer, som skal lette deltagelsen, skabe mere sammenhængende instrumenter for
både forskning og innovation og øge den videnskabelige og økonomiske virkning,
så der undgås dobbeltarbejde og fragmentering. 
–              
At forenkle vilkårene og procedurerne til fordel
for deltagerne for at sikre den mest effektive gennemførelse under hensyntagen
til behovet for, at alle deltagere let kan få adgang.
Hvad angår reglerne for deltagelse, indebærer
anvendelsen af ovennævnte principper og afpasningen efter det nye rammeprograms
egenskaber og mål bl.a. følgende nyskabelser:
–              
Reglerne gælder alle dele af "Horisont
2020", herunder artikel 185-initiativet og artikel 187-initiativet i TEUF,
foranstaltninger, der på nuværende tidspunkt hører under rammeprogrammet for
konkurrenceevne og innovation og ETI's aktiviteter. Den nødvendige
fleksibilitet inden for de forskellige typer forskning og innovation sikres ved
passende undtagelser og ved at gøre det muligt at fastsætte særlige
deltagerregler i arbejdsprogrammerne.
–              
Deltagerreglerne om EU‑finansiering bygger på
Europa‑Parlamentets og Rådets ændrede forordning om de finansielle regler
vedrørende Unionens årlige budget[2],
som har gjort, at EU‑politikkerne mere strømlinede, så de nu kan gennemføres
på mere effektivt.
–              
De finansielle bestemmelser om EU‑finansiering
i form af tilskud er blevet mere præcise og enkle. Der er nu ved at blive
fastsat en finansieringssats, der afhænger af den pågældende foranstaltningstype
finansieret under "Horisont 2020", og hvor der ikke skelnes
mellem deltagerne. Der foreslås også en øget anvendelse af faste beløb, faste
satser og enhedsomkostninger.
–              
I forhold til de direkte udgifter indeholder disse
regler bestemmelser om i højere grad at godkende tilskudsmodtagernes anvendte
regnskabsmetoder, der underlægges færrest mulige rammebetingelser.
Tilskudsaftalen omfatter yderligere forenklingsbestemmelser, der giver
modtagerne mulighed for at få retssikkerhed for, at omkostningerne under
"Horisont 2020" er støtteberettigede. Disse forenklingsbestemmer
omfatter bl.a. en klar definition af kravene til tidsregistrering samt
objektive referencer i forhold til antallet af produktive timer på årsbasis.
–              
I forhold til de indirekte omkostninger forenkles
beregningsmetoden radikalt. Godtgørelsen beregnes på grundlag af en fast sats
baseret på deltagernes samlede støtteberettigede omkostninger med mulighed for
at angive de faktisk afholdte omkostninger, der er forbeholdt almennyttige
juridiske enheder.
–              
Reglerne for de nye typer finansiering giver plads
til mere fleksibilitet, såsom reglerne for priser, der tildeles for at nå forud
fastsatte målsætninger, eller reglerne for prækommercielle offentlige indkøb
eller offentlige indkøb af innovative løsninger samt reglerne for finansielle
instrumenter.
–              
Da Deltagergarantifonden, der er oprettet under det
syvende rammeprogram, har vist sig effektiv som beskyttelsesmekanisme, fornys
den for hele Horisont 2020's varighed med mere klare regler og mulighed for
at udvide den til at omfatte risiciene i forbindelse med foranstaltningerne
under Euratom-rammeprogrammet.
–              
Reglerne om intellektuelle ejendomsrettigheder,
udnyttelse og formidling er udformet på basis af de bredt anerkendte
bestemmelser under det syvende rammeprogram, men med yderligere forbedringer og
præciseringer. Der er især lagt vægt på, at der skal være fri adgang til
forskningspublikationer, og der er mulighed for at eksperimentere med at give fri
adgang til andre typer resultater. Der er med muligheden for om nødvendigt at
fastsætte supplerende og mere præcise bestemmelser taget højde for det større
anvendelsesområde og de nye finansieringstyper samt behovet for fleksibilitet
inden for dette regelområde. Det er planlagt, at Den Europæiske Union skal have
adgang og inden for sikkerhedsforskning også for medlemsstaterne.
Derudover skal deltagelsen af juridiske enheder
fra tredjelande og internationale organisationer i foranstaltninger under
"Horisont 2020" strømlines og fremmes i overensstemmelse med traktatens
målsætninger for internationalt samarbejde, der baseres på gensidige fordele
under hensyntagen til betingelserne for deltagelse af enheder fra Den
Europæiske Union i tredjelandsprogrammer.
Inden for denne præcise og stabile ramme får deltagerne
mere fleksibilitet til at træffe de mest effektive interne foranstaltninger til
gennemførelse af foranstaltningerne. Det bør opmuntre og lette alle
forskningsinteressenters, herunder små forskningsenheders og især SMV'ers,
deltagelse.
2.           RESULTAT AF HØRINGER AF INTERESSENTER OG
KONSEKVENSANALYSE
I udarbejdelsen af forslagspakken er der til fulde
taget hensyn til indlæggene i en omfattende offentlig høring på grundlag af
grønbogen "Fra udfordringer til muligheder: Mod en fælles strategisk ramme
for EU-finansiering af forskning og innovation", KOM(2011) 48. Såvel Det
Europæiske Råd som medlemsstaterne og en bred vifte af interesseparter fra
industrien, den akademiske verden og civilsamfundet har givet udtryk for deres
synspunkter.
Der er i forbindelse med høringerne konstateret
følgende hindringer:
–              
Den største hindring er fra deltagernes synsvinkel de
komplekse administrative procedurer og den administrative byrde.
–              
Deltagerne synes også, at det er meget besværligt
at skulle anvende forskellige regler afhængigt af, hvilket EU‑forsknings‑
og innovationsprogram, der er tale om, og opfordrer til større regelsammenhæng
instrumenterne imellem.
–              
Det sidste forhold er nødvendigheden af at skabe
balance mellem risiko og tillid. På nuværende tidspunkt virker for mange
procedurer, især i forhold til finanskontrol, til at være udformet udelukkende
med henblik på mindske risikoen for fejl, hvilket får kontrolmekanismerne til
at fremstå som stive og for yderligtgående.
Grundprincipperne fastsat ved disse regler er
blevet vurderet gennem en formel konsekvensanalyse.
3.           FORSLAGETS JURIDISKE INDHOLD

1.1.                
Retsgrundlag

For at nå de politiske mål kombineres forsknings-
og innovationsaktiviteterne til en samlet helhed i lovgivningspakken Horisont
2020. 
Reglerne for deltagelse og formidling baseres på
afsnittene i TEUF om "Industri" og "Forskning, teknologisk
udvikling og rummet" (artikel 173, 183 og 188).

1.2.                
Subsidiaritets- og proportionalitetsprincippet

Horisont 2020‑pakken er udformet med
henblik på at opnå størst mulig merværdi og effekt på EU-plan og omfatter først
og fremmest mål og aktiviteter, der ikke kan gennemføres effektivt, hvis
medlemsstaterne handler hver for sig. Reglerne for deltagelse og formidling har
til formål at lette gennemførelsen af Horisont 2020‑forslaget, og derfor
gælder den subsidiaritetenanalyse, der præsenteres i forslaget. 
Proportionalitetsprincippet er opfyldt, eftersom
den foreslåede forenkling og rationalisering sikrer, at EU‑foranstaltningerne
ikke går ud over det minimum, som kræves for at opnå målet om at sikre
gennemførelsen af Horisont 2020.
2011/0399 (COD)
Forslag til
EUROPA-PARLAMENTETS OG RÅDETS FORORDNING
om reglerne for deltagelse og formidling i
"Horisont 2020 - rammeprogram for forskning og innovation
(2014-2020)".
(EØS-relevant tekst)
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde (TEUF), særlig artikel 173, 183 og andet
afsnit i artikel188,
under henvisning til forslag fra
Europa-Kommissionen,
efter fremsendelse af udkast til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[3],
under henvisning til udtalelse fra
Revisionsretten[4],
efter den almindelige lovgivningsprocedure og
ud fra følgende betragtninger:
(1)              
"Horisont 2020 - rammeprogram for
forskning og innovation (2014-2020)" (Horisont 2020) blev vedtaget ved
Europa‑Parlamentets og Rådets forordning [X] af [X] om Horisont 2020
- rammeprogram for forskning og innovation[5].
Forordningen skal suppleres med et regelsæt for deltagelse og formidling.
(2)              
Horisont 2020 bør gennemføres med henblik på
at bidrage direkte til at skabe industrielt lederskab, vækst og beskæftigelse i
Europa og skal afspejle den strategiske vision i meddelelsen fra Kommissionen
til Europa-Parlamentet, Rådet, Det Europæiske Økonomiske og Sociale Udvalg og
Regionsudvalget "Europa 2020‑flagskibsinitiativ Innovation i
EU"[6],
hvorved Kommissionen forpligter sig til nøje at forenkle deltagernes adgang.
(3)              
Horisont 2020 bør støtte det europæiske
forskningsrums virkeliggørelse og funktion, hvor viden, forskere og teknologi
kan cirkulere frit, ved at styrke samarbejdet mellem EU og medlemsstaterne især
ved at anvende et sammenhængende regelsæt.
(4)              
Reglerne for deltagelse og formidling bør på passende
vis afspejle Europa‑Parlamentets anbefalinger, som er sammenfattet i
"betænkning om forenkling af gennemførelsen af
forskningsrammeprogrammerne"[7]
og Rådets anbefalinger om forenkling af de administrative og finansielle krav
inden for rammeprogrammerne for forskning. Reglerne bør sikre kontinuitet i de
forenklingsforanstaltninger, der allerede er gennemført ved Europa-Parlamentets
og Rådets afgørelse nr. 1982/2006/EF af 18. december 2006 om Det Europæiske
Fællesskabs syvende rammeprogram for forskning, teknologisk udvikling og
demonstration (2007-2013)[8],
og arbejde videre med at mindske deltagernes administrative byrde og
kompleksiteten i de finansielle bestemmelser med henblik på at nedbringe
antallet af finansielle fejl. Reglerne bør også tage højde for de bekymringer
og anbefalinger, som forskningssamfundet gav udtryk for under den debat, som
blev indledt ved Kommissionens meddelelse af 29. april 2010 til
Europa-Parlamentet, Rådet, det Europæiske Økonomiske og Sociale Udvalg og
Regionsudvalget om "forenkling af gennemførelsen af rammeprogrammerne for
forskning"[9],
og den efterfølgende grønbog "Fra udfordringer til muligheder: Mod en
fælles strategisk ramme for EU-finansiering af forskning og innovation"[10].
(5)              
For at sikre sammenhæng med de andre EU‑finansieringsprogrammer
bør Horisont 2020 gennemføres i overensstemmelse med Europa‑Parlamentets
forordning (EU) nr. XX/XX af […] om de finansielle regler vedrørende Unionens
årlige budget[11]
og Kommissionens delegerede forordning (EU) nr. X/X af […] om ændring af
gennemførelsesbestemmelser til finansforordningen[12].
(6)              
Der bør sikres en integreret tilgang ved at
sammenstille aktiviteterne under det syvende rammeprogram for forskning,
rammeprogrammet for konkurrenceevne og innovation og Det Europæiske Institut
for Innovation og Teknologi (EIT) for at lette deltagelsen, skabe en række mere
sammenhængende instrumenter og øge den videnskabelige og økonomiske virkning og
samtidig undgå overlapning og fragmentering. Der bør gælde fælles regler for at
sikre en sammenhængende ramme, der skal lette deltagelsen i de programmer, der
finansieres under budgettet for "Horisont 2020", herunder deltagelsen
i programmer, der forvaltes af EIT, fælles foretagender eller andre strukturer
i henhold til artikel 187 i TEUF eller deltagelse i programmer, der iværksættes
af medlemsstaterne i henhold til artikel 185 i TEUF. Der bør dog sikres
fleksibilitet i forhold til vedtagelse af reglerne, når særlige behov ved de
pågældende foranstaltningers berettiger det, og hvis Kommissionen giver sit
samtykke hertil.
(7)              
Foranstaltninger, der hører under denne forordnings
anvendelsesområde skal overholdes og anvendes i overensstemmelse med de
principper, som bl.a. Den Europæiske Unions charter om grundlæggende
rettigheder anerkender. Sådanne foranstaltninger bør overholde alle retlige
forpligtelser og alle etiske principper, hvilket indebærer at undgå enhver form
for plagiering. 
(8)              
I overensstemmelse med målene for internationalt
samarbejde som beskrevet i artikel 180 og 186 i TEUF bør også juridiske
enheder, der er etableret i tredjelande, og internationale organisationer kunne
deltage. Gennemførelsen af reglerne bør ske i overensstemmelse med
foranstaltningerne vedtaget i henhold til artikel 75 og 215 i TEUF og under
overholdelse af international lov. Derudover bør gennemførelsen af reglerne
tage behørigt højde for betingelserne for deltagelse af enheder fra EU i
tredjelandsprogrammer.
(9)              
Reglerne for deltagelse og formidling bør udgøre en
sammenhængende, omfattende og gennemsigtig ramme, der kan sikre, at syvende rammeprogram
gennemføres så effektivt som muligt, idet der tages hensyn til, at alle
deltagere gennem forenklede procedurer skal have nem adgang. Den finansielle
bistand fra EU kan ydes på forskellige måder.
(10)          
Behandlingen af fortrolige data og klassificerede
oplysninger er omfattet af al relevant EU‑lovgivning, herunder
institutionernes interne bestemmelser såsom Kommissionens afgørelse
2001/844/EF, EKSF, Euratom af 29. november 2001 om ændring af dens
forretningsorden[13],
der fastsætter bestemmelserne om sikkerhed for klassificerede EU-oplysninger.
(11)          
Det er nødvendigt at fastsættes minimumsbetingelser
for deltagelse, både som en hovedregel og med hensyn til de særlige forhold,
der gør sig gældende i foranstaltningerne under Horisont 2020. Der bør særlig
fastsættes regler for antallet af deltagere og deres etableringssted. Hvis der
er tale om en foranstaltning uden deltagelse af en enhed etableret i en
medlemsstat, bør denne medvirke til, at opnå målene i artikel 173 og 179 i TEUF
nås.
(12)          
Det er nødvendigt at fastsætte vilkår og
betingelser for EU‑finansiering til deltagerne i foranstaltninger under
Horisont 2020. For at gøre de eksisterende finansieringsregler mindre komplekse
og mere fleksible i projektgennemførelsesfasen bør der vedtages et forenklet
system til godtgørelse af omkostninger med øget brug af faste beløb, faste
satser og enhedsomkostninger. Af hensyn til forenklingen bør der anvendes én
godtgørelsessats for hver foranstaltningstype, hvor der ikke skelnes mellem typen
af deltagere.
(13)          
De særlige udfordringer inden for forskning og
innovation bør takles gennem nye finansieringsformer som tildeling af priser,
prækommercielle offentlige indkøb eller offentlige indkøb af innovative
løsninger, der kræver særlige regler.
(14)          
For at sikre ensartede vilkår for alle virksomheder
på det indre marked, bør finansieringen under Horisont 2020 udformes i
overensstemmelse med statsstøttereglerne med henblik på at sikre øget
effektivitet i brugen af de offentlige udgifter og forhindre
markedsforstyrrelser, såsom at fortrænge privat finansiering, skabe ineffektive
markedsstrukturer eller bevare ineffektive virksomheder.
(15)          
Unionens finansielle interesser bør beskyttes ved
hjælp af forholdsmæssigt afpassede foranstaltninger under hele udgiftscyklen. 
(16)          
Deltagergarantifonden, der blev oprettet ved
Europa-Parlamentets og Rådets forordning (EF) nr. 1906/2006 af 18. december
2006 om regler for virksomheders, forskningscentres og universiteters
deltagelse i foranstaltninger under syvende rammeprogram og for formidling af
forskningsresultater (2007-2013)[14]
og forvaltes af Kommissionen, har vist sig at fungere som en vigtig
beskyttelsesmekanisme, der afbøder de risici, der opstår i forbindelse med de skyldige
beløb, som deltagerne ikke tilbagebetaler. Der bør derfor oprettes en ny
deltagergarantifond ("fonden"). For at sikre en mere effektiv
forvaltning og en bedre dækning af deltagernes risici, bør fonden dække
foranstaltningerne under de programmer, der er vedtaget ved beslutning nr.
1982/2006/EF, Rådets afgørelse […] af 18. december 2006 om Det Europæiske
Atomenergifællesskabs (Euratoms) syvende rammeprogram for forskning og
uddannelse på det nukleare område (2007-2011)[15],
Rådets afgørelse af X 2011 om fastsættelse af Det Europæiske
Atomenergifællesskabs (Euratoms) rammeprogram (2012-2013) samt forordning (EU
nr. XX/XX [Horisont 2020] og Rådets forordning (Euratom) nr. XX/XX om Det
Europæiske Atomenergifællesskabs rammeprogram for forskning og uddannelse på
det nukleare område (2014-2018), der supplerer Horisont 2020 – rammeprogrammet
for forskning og innovation [Euratom Horisont 2020][16]. Fonden dækker ikke
programmer, der forvaltes af andre enheder end EU‑organerne. 
(17)          
For at forbedre gennemsigtigheden bør navnene på de
eksperter, der har assisteret Kommissionen eller andre relevante
finansieringsorganer i anvendelsen af denne forordning, offentliggøres. Hvis
offentliggørelse af en eksperts navn kan true dennes sikkerhed, integritet
eller i urimeligt omfang have negative virkninger for dennes privatliv, kan
Kommissionen eller finansieringsorganerne lade være med at offentliggøre disse
navne.
(18)          
Personoplysninger om eksperter bør behandles i
overensstemmelse med Europa-Parlamentets og Rådets forordning (EF) nr. 45/2001
af 18. december 2000 om beskyttelse af fysiske personer i forbindelse med
behandling af personoplysninger i fællesskabsinstitutionerne og -organerne og
om fri udveksling af sådanne oplysninger[17].
(19)          
Reglerne om udnyttelse og formidling af resultater
bør fastsættes for at sikre, at deltagerne beskytter, udnytter og formidler
disse resultater på behørig vis, især gennem for muligheden for i Europas
strategiske interesse at fastsætte yderligere betingelser for udnyttelse.
(20)          
Af hensyn til retssikkerheden og klarheden bør
forordning (EF) nr. 1906/2006 ophæves.
VEDTAGET DENNE FORORDNING:
Afsnit I
INDLEDENDE BESTEMMELSER
Artikel 1
Genstand og anvendelsesområde
1.                      
Ved denne forordning fastsættes de særlige regler
for deltagelse i indirekte foranstaltninger omhandlet i Europa‑Parlamentets
og Rådets forordning (EU) nr. XX/XX [Horisont 2020], herunder deltagelsen i indirekte
foranstaltninger, der finansieres af finansieringsorganer i overensstemmelse
med artikel 9, stk. 2, i samme forordning.
Forordningen fastsætter desuden reglerne for
formidling af resultater.
2.                      
Med forbehold af de ved denne forordning fastsatte særlige
regler, finder de relevante regler i Europa‑Parlamentets og Rådets
forordning (EU) nr. XX/2012 (finansforordningen) og Kommissionens forordning
(EU) nr. XX/2012 [delegeret forordning] anvendelse.
3.                      
Et finansieringsorgan kan fastsætte regler, der
afviger fra de ved denne forordning eller forordning (EU) nr. XX/2012
[finansforordningen] fastsatte regler, hvis dette er fastsat i basisretsakten,
hvis Kommissionen giver sit samtykke hertil, eller hvis det er nødvendigt på
grund af de særlige forhold.
4.                      
Denne forordning finder ikke anvendelse på direkte
foranstaltninger, der udføres af Det Fælles Forskningscenters (JRC). 
Artikel 2
Definitioner
1.                      
I denne forordning forstås ved:
1) "brugsret": retten til bruge
resultater eller baggrundsviden i henhold til vilkårene og betingelserne i
denne forordning
2) "associeret enhed": en
juridisk enhed, der er underlagt en deltagers direkte eller indirekte kontrol
eller er underlagt den samme direkte eller indirekte kontrol som deltageren,
eller direkte eller indirekte udøver kontrol over en deltager 
3) "associeret land": et
tredjeland, der er part i en international aftale indgået med EU, som fastsat i
artikel 7 i forordning (EU) nr. XX/XX [Horisont 2020]
4) "baggrundsviden": alle
data, knowhow og/eller oplysninger uanset form eller type samt alle rettigheder
såsom intellektuelle ejendomsrettigheder, som i) deltagerne besidder, før de
tiltræder af foranstaltningen, og ii) som er fastsat af deltagerne i
overensstemmelse med artikel 42
5) "basisretsakt": en retsakt
vedtaget af EU‑institutionerne i form af en forordning, et direktiv eller
en afgørelse, som omhandlet i artikel 288 i TEUF, der gælder som retsgrundlag
for foranstaltningen
6) "samordnings- og
støtteforanstaltning": en foranstaltning, der hovedsagelig består af
ledsageforanstaltninger såsom formidling, bevidstgørelses- og
kommunikationsforanstaltninger, netværk, koordinerings‑ eller
støttetjenester, politiske dialoger samt udveksling og undersøgelser af viden
og erfaring, herunder forberedende undersøgelser af nye infrastrukturer
7) "formidling":
offentliggørelse af resultater på en hvilken som helst hensigtsmæssig måde
(undtagen som følge af beskyttelse eller udnyttelse af resultaterne), herunder
offentliggørelse i medier 
8) "finansieringsorgan": et
organ eller en myndighed, bortset fra Kommissionen, som Kommissionen har
overdraget opgaver til vedrørende budgetgennemførelsen i overensstemmelse med
artikel 9, stk. 2, i forordning (EU) nr. XX/XX [Horisont 2020] 
9) "international organisation af
europæisk interesse": en international organisation, hvor flertallet
af medlemmerne er medlemsstater eller associerede lande, og hvis hovedformål er
at bidrage til at styrke det videnskabelige og teknologiske samarbejde i Europa
10) "juridisk enhed":
virksomheder, forskningscentre og universiteter, herunder en efter
etableringsstedets nationale ret, EU‑lovgivningen eller international ret
oprettet fysisk eller juridisk person, der har status som retssubjekt og i eget
navn kan udøve rettigheder og være pålagt pligter
11) "deltager": en juridisk
enhed, der gennemfører en foranstaltning eller en del af en foranstaltning,
under (EU) nr. XX/XX [Horisont 2020], og som har rettigheder og pligter over
for EU eller et andet finansieringsorgan i henhold til denne forordning
12) "programstøtteforanstaltning":
en foranstaltning, der finansieres via et tilskud, hvis hovedformål er at
supplere enkelte indkaldelser eller programmer, der finansieres af andre
enheder end EU's organer, og forvalte forsknings‑ og
innovationsprogrammer
13) "prækommercielle offentlige
indkøb": offentlige indkøb inden for forsknings- og
udviklingstjenester, der omfatter risiko- og resultatdeling på markedsvilkårene
og konkurrencedygtig udvikling i etaper, hvor forsknings- og udviklingsfasen
adskiller sig fra den kommercielle indførsel af slutprodukter
14) "offentlige indkøb af
innovationsløsninger": indkøb, hvor den
ordregivende myndighed fungerer som første kunde for innovative varer og
tjenester, der endnu ikke er kommercielt tilgængelige i stor skala, og som kan
omfatte overensstemmelsesprøvning
15) "resultater": data, viden
og oplysninger, uanset form eller type, uanset om de kan beskyttes eller ej,
som frembringes under foranstaltningen samt alle medfølgende rettigheder,
herunder intellektuelle ejendomsrettigheder 
16) "arbejdsprogram":
dokument, som Kommissionen har vedtaget til gennemførelse af særprogrammet, jf.
artikel 5 i Rådets afgørelse nr. XX/XX/EU [særprogram Horisont 2020]
17) "arbejdsplan": et
dokument i lighed med Kommissionens arbejdsprogram vedtaget af finansieringsorganer,
der skal administrere dele af gennemførelsen af Horisont 2020 i
overensstemmelse med artikel 9, stk. 2, i forordning (EU) nr. XX/XX
[Horisont 2020].
2.                      
Med henblik på stk. 1, afsnit 2, kan kontrol antage
en af formerne i artikel 7.
3.                      
I denne forordning er en enhed, der ikke er en
juridisk person i henhold til gældende nationale lov, jævnstillet med en
juridisk enhed, forudsat at betingelserne i forordning (EU) nr. XX/2012
[finansforordningen] overholdes.
4.                      
I denne forordning betragtes tilskudsmodtagere ikke
som finansieringsorganer.
5.                      
Med henblik på stk. 1, punkt 12, kan
foranstaltningerne også omfatte supplerende netværksaktiviteter og koordinering
mellem programmer i forskellige lande.
Artikel 3
Tavshedspligt
Med forbehold af vilkårene i gennemførelsesaftalerne,
afgørelser eller kontrakter behandles data, viden og oplysninger, der formidles
som fortroligt materiale inden for rammerne af en foranstaltning, fortroligt
under hensyntagen til reglerne om beskyttelse af klassificerede oplysninger.
Artikel 4
Oplysninger, som skal gøre
tilgængelige
1.                      
Uanset artikel 3 stiller Kommissionen efter
anmodning alle brugbare oplysninger om resultater fra en deltager, der har
modtaget EU-finansiering, til rådighed for EU‑institutionerne og
–organer, medlemsstaterne eller associerede lande, hvis følgende betingelser er
opfyldt:
(a)         
oplysningerne er af offentlig interesse
(b)         
deltagerne har ikke angivet holdbare og
tilstrækkelige grunde til, at de pågældende oplysninger bør tilbageholdes.
I foranstaltninger under aktiviteten "sikre samfund"
som indgår i det specifikke mål "Rummelige, innovative og sikre
samfund" kan Kommissionen gøre alle relevante oplysninger om resultater
fra en deltager, der har modtaget EU-finansiering, tilgængelige for EU‑institutionerne
og –organerne eller medlemsstaternes nationale myndigheder.
2.                      
Informationsformidling i henhold til stk. 1
medfører ikke, at der overdrages rettigheder eller pligter fra Kommissionen
eller de øvrige deltagere til modtageren. Modtageren skal dog behandle alle
sådanne oplysninger som fortrolige, medmindre de bliver offentlige eller gøres
offentligt tilgængelige af deltagerne, eller de er meddelt til Kommissionen
uden fortrolighedskrav. Kommissionens sikkerhedsregler om klassificerede
oplysninger finder anvendelse.
Afsnit II
REGLER FOR DELTAGELSE
Kapitel I
GENERELLE BESTEMMELSER 
Artikel 5
Finansieringsformer 
I henhold til
artikel 10 i forordning (EU) nr. XX/2012 [Horisont 2020] kan finansieringen tage
en eller flere af de former, der er fastsat ved forordning (EU) nr. XX/2012
[finansforordningen], navnlig tilskud, priser, offentlige indkøbsaftaler og
finansielle instrumenter. 
Artikel 6
Juridiske
enheder, der kan deltage i foranstaltningerne
1.                      
Juridiske enheder, uanset etableringssted, og
internationale organisationer kan deltage i en foranstaltning, forudsat at
minimumsbetingelserne i denne forordning og betingelserne i det pågældende
arbejdsprogram eller arbejdsplan er opfyldt.
2.                      
Det pågældende arbejdsprogram kan begrænse
deltagelsen af juridiske enheder etableret i tredjelande i Horisont 2020 eller
dele deraf, hvis betingelserne for deltagelse af juridiske enheder fra
medlemsstaterne i tredjelandes forsknings‑ og innovationsprogrammer
skader EU's interesser. 
3.                      
Det pågældende arbejdsprogram eller arbejdsplan kan
udelukke enheder, der ikke kan stille tilfredsstillende sikkerhedsgarantier, bl.a.
i forbindelse med sikkerhedsgodkendelse af personale, hvis der er
sikkerhedsgrunde hertil. 
4.                      
JRC kan deltage i foranstaltninger med de samme
rettigheder og forpligtelser som en juridisk enhed etableret i en medlemsstat. 
Artikel 7
Uafhængighed
1.                      
To juridiske enheder anses for indbyrdes
uafhængige, når ingen af dem udøver direkte eller indirekte kontrol over den
anden eller er underlagt den samme direkte eller indirekte kontrol som den
anden.
2.                      
Med henblik på stk. 1 kan kontrol bl.a. antage en
af følgende former:
(a)         
direkte eller indirekte besiddelse af mere end 50 %
af de udstedte kapitalandele i den pågældende juridiske enhed efter disses
pålydende værdi eller stemmeflertallet af denne enheds foranstaltninger eller
medejere
(b)         
direkte eller indirekte besiddelse, de facto eller
de jure, af beslutningsmyndigheden i den pågældende juridiske enhed.
3.                      
Dog anses følgende forbindelser mellem juridiske
enheder ikke i sig selv for at udgøre kontrollerende indflydelse:
(a)         
det samme offentlige holdingselskab, den samme
institutionelle investor eller det samme venturekapitalselskab, der direkte
eller indirekte besidder over 50 % af de udstedte kapitalandele efter disses
pålydende værdi eller stemmeflertallet blandt foranstaltningerne eller
medejerne
(b)         
det samme offentlige organ ejer eller fører tilsyn
med de pågældende juridiske enheder.
Kapitel II
TILSKUD
AFDELING I
TILDELINGSPROCEDURE
Artikel 8
Betingelser for deltagelse
1.                      
Følgende minimumsbetingelser finder anvendelse:
(a)         
mindst tre juridiske enheder skal deltage 
(b)         
alle tre enheder skal være etableret i en
medlemsstat eller et associeret land
(c)         
ingen af de tre enheder må være etableret i samme
medlemsstat eller i det samme associerede land
(d)         
alle tre juridiske enheder skal være indbyrdes
uafhængige, jf. artikel 7.
2.                      
Hvis en af deltagerne er JRC, en international
organisation af europæisk interesse eller en enhed, der er oprettet i henhold
til EU‑lovgivningen, anses denne deltager med henblik på stk. 1 for
etableret i en anden medlemsstat eller et andet associeret land end de andre
deltagere i samme foranstaltning. 
3.                      
Uanset stk. 1 skal minimumsbetingelsen i
forbindelse med Det Europæiske Forskningsråds foranstaltninger til frontlinjeforskning,
SMV-instrumentet, programstøtteforanstaltningerne og i begrundede tilfælde, som
fastsættes i arbejdsprogrammet eller arbejdsplanen, være, at en juridisk enhed
etableret i en medlemsstat eller et associeret land deltager.
4.                      
Uanset stk. 1 skal minimumsbetingelsen for
samordnings- og støtteforanstaltninger og foranstaltninger til støtte for
forskeres uddannelse og karriereudvikling være, at en juridisk enhed deltager.
5.                      
Arbejdsprogrammer eller arbejdsplaner kan
foreskrive supplerende vilkår i overensstemmelse med specifikke politiske krav
eller foranstaltningens type eller mål, herunder bl.a. betingelser for deltagerantal
og -type samt etableringssted.
Artikel 9
Støtteberettigede deltagere
1.                      
Følgende deltagere er berettigede til EU‑finansiering:
(a)         
juridiske enheder, der er etableret i en medlemsstat
eller et associeret land, eller oprettet i henhold til EU‑lovgivningen
(b)         
internationale organisationer af europæisk
interesse
(c)         
juridiske enheder i et tredjeland, der er nævnt i
arbejdsprogrammet.
2.                      
EU kan yde finansieringsbidrag til en deltagende
international organisation eller en deltagende juridisk enhed etableret i et
tredjeland, der ikke er støtteberettiget i henhold til stk. 1, hvis mindst én
af følgende betingelser er opfyldt:
(a)         
deltagelsen anses af Kommissionen eller det
pågældende finansieringsorgan for afgørende for gennemførelsen af
foranstaltningen 
(b)         
denne form for finansiering fastsættes i en
bilateral aftale om videnskabeligt og teknologisk samarbejde eller i andre
aftaler mellem EU og den internationale organisation eller, for enheder
etableret i et tredjeland, landet som den juridiske enhed er etableret i.
Artikel 10
Forslagsindkaldelser
Med forbehold af de øvrige tilfælde fastsat i
forordning (EU) nr. XX/2012 (finansforordningen) og i forordning (EU) nr.
XX/2012 [delegeret forordning] indkaldes der ikke forslag for koordinerings- og
støtteforanstaltninger og programstøtteforanstaltninger, der gennemføres af
juridiske enheder, som er fastsat i arbejdsprogrammerne, forudsat at
foranstaltningen ikke falder inden for rammerne af et eksisterende
indkaldelsesforslag.
Artikel 11
Forslagsindkaldelser i fællesskab med tredjelande
og internationale organisationer
1.                      
Der kan iværksættes forslagsindkaldelser i
fællesskab med tredjelande eller deres videnskabelige og teknologiske
organisationer og agenturer eller med internationale organisationer. Forslagene
evalueres og udvælges ved fælles evaluerings‑ og udvælgelsesprocedurer,
der skal aftales. Sådanne evaluerings‑ og udvælgelsesprocedurer skal
sikre overholdelse af principperne i afsnit VI i forordning (EU) nr. XX/2012
[finansforordningen] og udgøres af en afbalanceret gruppe af uafhængige
eksperter, som udpeges af begge parter.
2.                      
Juridiske enheder, der modtager EU‑finansiering,
skal indgå en tilskudsaftale med EU eller det pågældende finansieringsorgan.
Tilskudsaftalen skal indeholde en beskrivelse af det arbejde, der skal udføres
af deltagerne og de deltagende juridiske enheder fra involverede tredjelande.
3.                      
Juridiske enheder, der modtager EU‑finansiering,
skal indgå en koordineringsaftale med de andre deltagende juridiske enheder,
der modtager finansiering fra de berørte tredjelande eller internationale
organisationer.
Artikel 12
Forslag
1.                      
Forslagene skal om nødvendigt indeholde et udkast
til en plan for udnyttelse og formidling af resultaterne.
2.                      
Forslag om forskning i menneskelige embryonale stamceller
skal efter forholdene indeholde nærmere oplysninger om, hvilke foranstaltninger
medlemsstaterne har truffet med hensyn til tilladelse og kontrol, og om,
hvilken etisk godkendelse der kan forelægges. Hvad angår derivering af humane
embryonale stamceller, er institutionerne, organisationerne og forskerne
underlagt strenge krav om tilladelse og kontrol efter retsgrundlaget i den
eller de berørte medlemsstater.
3.                      
Forslag, der strider mod grundlæggende etiske
principper eller anden gældende lovgivning, eller som ikke opfylder
betingelserne i afgørelse nr. XX/XX/EU [særprogrammet], i arbejdsprogrammet,
arbejdsplanen eller i forslagsindkaldelsen kan til enhver tid udelukkes fra
procedurerne for bedømmelse, udvælgelse og tildeling.
Artikel 13
Etisk
gennemgang
Kommissionen udfører systematisk en etisk
gennemgang af de forslag, der giver anledning til etiske overvejelser.
Gennemgangen skal kontrollere, at de etiske principper og lovgivningen
overholdes og, i tilfælde af at forskningen finder sted uden for EU, at den
samme forskning ville være tilladt i en medlemsstat.
Artikel 14
Udvælgelses- og tildelingskriterier 
1.                      
De indsendte forslag evalueres på grundlag af
følgende tildelingskriterier:
(a)          
ekspertise
(b)         
virkning
(c)          
gennemførelsens kvalitet og effektivitet.
2.                      
Kun ekspertisekriteriet finder anvendelse på
forslag om ERC's foranstaltninger for frontlinjeforskning.
3.                      
Arbejdsprogrammet eller arbejdsplanen fastsætter
yderligere oplysninger om anvendelsen af tildelingskriterierne i stk. 1, og
præciserer vægtninger og tærskler.
4.                      
Forslag prioriteres efter bedømmelsesresultaterne.
Udvælgelsen sker på baggrund af denne prioritering. 
5.                      
Kommissionen eller finansieringsorganet
kontrollerer på forhånd kun den økonomiske formåen hos koordinatorerne, der
ansøger om et finansieringsbidrag fra EU til en foranstaltning, der overstiger
500 000 EUR, medmindre det på grundlag af allerede tilgængelige oplysninger er
berettiget at tvivle på koordinatorens eller andre deltageres økonomiske
formåen. 
6.                      
Den økonomiske formåen kontrolleres ikke ved
juridiske enheder, hvis levedygtighed er garanteret af en medlemsstat eller et
associeret land, og ved sekundære og højere uddannelsesinstitutioner.
Artikel 15
Procedure for fornyet gennemgang af bedømmelsen
1.                      
Kommissionen eller det pågældende
finansieringsorgan fastlægger en procedure for fornyet gennemgang af bedømmelsen
for ansøgere, der mener, at bedømmelsen af deres forslag ikke er blevet
foretaget i overensstemmelse med procedurerne i disse regler, det pågældende
arbejdsprogram eller arbejdsplan og indkaldelsen af forslag.
2.                      
En anmodning om fornyet behandling skal vedrøre et
konkret forslag og indsendes af koordinatoren senest 30 dage efter, at
Kommissionen eller finansieringsorganet informerede koordinatoren om resultatet
af bedømmelsen.
3.                      
Kommissionen eller finansieringsorganet er
ansvarlig for gennemgangen af anmodningen. Kun de formelle aspekter af bedømmelsen
og ikke forslagets kvalitet vurderes.
4.                      
Et udvalg for fornyet gennemgang af bedømmelsen
bestående af medarbejdere fra Kommissionen eller finansieringsorganet skal
udtale sig om bedømmelsesprocessens formelle aspekter. Udvalgets formand er en
tjenestemand fra Kommissionen eller finansieringsorganet fra en anden afdeling
end den ansvarlige for opkaldet. Udvalget kan anbefale et af følgende:
(a)         
forslaget bedømmes på ny 
(b)         
den oprindelige bedømmelses bekræftes.
5.                      
På baggrund af denne anbefaling træffer
Kommissionen eller finansieringsorganet en afgørelse og meddeler koordinatoren
herom.
6.                      
Proceduren for fornyet gennemgang af bedømmelsen må
ikke forsinke udvælgelsen af forslag, da denne ikke er genstand for anmodningen
om fornyet gennemgang.
7.                      
Proceduren for fornyet gennemgang af bedømmelsen udelukker
ikke andre foranstaltninger, som en deltager kan træffe i overensstemmelse med
EU-retten.
Artikel 16
Tilskudsaftale
1.                      
Kommissionen eller finansieringsorganet indgår en
tilskudsaftale med deltagerne. 
2.                      
Tilskudsaftalen fastsætter deltagernes,
Kommissionens og finansieringsorganernes rettigheder og forpligtelser. Den
fastsætter også rettigheder og forpligtelser for de juridiske enheder, der indtræder
som nye deltagere under gennemførelsen af foranstaltningen.
3.                      
Tilskudsaftalen fastsætter deltagernes rettigheder
og forpligtelser med hensyn til brugsret, nyttiggørelse og formidling, ud over
dem, der er fastsat i denne forordning. 
4.                      
Tilskudsaftalen skal, hvor det er relevant, leve op
til de almindelige principper i Kommissionens henstilling om et europæisk
charter for forskere og adfærdskodeks for ansættelse af forskere[18].
5.                      
Tilskudsaftalen skal, hvor det er relevant,
indeholde bestemmelser til sikring af at de etiske principper overholdes,
herunder oprettelsen af et uafhængigt etisk råd og Kommissionens ret til at
udføre etisk revision.
6.                      
Særtilskud til foranstaltninger kan indgå i en
partnerskabsrammeaftale i henhold til bestemmelserne i forordning (EU) nr.
XXX/2012 [finansforordningen] og forordning (EU) nr. [delegeret forordning].
Artikel 17
Afgørelser om at yde tilskud
Hvor det er hensigtsmæssigt kan Kommissionen i
henhold til artikel X i forordning (EU) nr. XX/2012 [finansforordningen] eller finansieringsorganet
træffe afgørelse om at yde tilskud frem for at indgå en tilskudsaftale. Denne
forordnings bestemmelser om tilskudsaftaler finder tilsvarende anvendelse. 
Artikel 18
Sikre elektroniske systemer 
Kommissionen eller finansieringsorganet kan
etablere et sikkert elektronisk system til at udveksle oplysninger med
deltagerne. Et dokument, som sendes via dette system, herunder tilskudsaftaler,
anses som originalen af det pågældende dokument, hvis deltagerens repræsentants
bruger-identifikation og kodeord anvendes. En sådan identifikation udgør en
underskrift for det pågældende dokument. 
AFDELING II
GENNEMFØRELSE
Artikel 19
Gennemførelse af foranstaltningen
1.                      
Deltagerne gennemfører foranstaltningen i
overensstemmelse med alle betingelser og forpligtelser i denne forordning,
forordning (EU) nr. XX/2012 [finansforordningen], forordning (EU) nr. [delegeret
forordning], afgørelse nr. XX/XX/EU [særprogrammet], arbejdsprogrammet eller
arbejdsplanen, forslagsindkaldelsen og tilskudsaftalen. 
2.                      
Deltagerne indgår ingen forpligtelser, der er
uforenelige med tilskudsaftalen. Hvis en deltager ikke opfylder sine
forpligtelser, for så vidt angår den tekniske gennemførelse af
foranstaltningen, opfylder de andre deltagere forpligtelserne uden supplerende
tilskud fra EU, medmindre Kommissionen eller finansieringsorganet udtrykkeligt
fritager dem for den forpligtelse. Hver deltagers finansielle ansvar er
begrænset til vedkommendes egen gæld, jf. bestemmelserne om fonden. Deltagerne
sørger for, at Kommissionen eller finansieringsorganet holdes underrettet om
enhver begivenhed, der kunne påvirke foranstaltningens gennemførelse eller EU's
interesser.
3.                      
Deltagerne gennemfører foranstaltningen og træffer
alle nødvendige og passende foranstaltninger med henblik herpå. Hvis det er
relevant for gennemførelsen af foranstaltningen kan deltagerne indkalde
tredjeparter, herunder underleverandører, til at udføre visse dele af
foranstaltningerne eller bruge de ressourcer, som tredjeparterne har stillet
til rådighed i form af naturalydelser, i henhold til betingelserne i
tilskudsaftalen. Deltageren er eneansvarlig over for Kommissionen eller finansieringsorganet
og de andre deltagere for det udførte arbejde.
4.                      
Tildeling af underleverandørkontrakter til
gennemførelse af visse dele af foranstaltningen begrænses til tilfælde, som er
fastsat i tilskudsaftalen.
5.                      
Tredjeparter ud over underleverandørerne kan udføre
dele af deltagerens arbejde under foranstaltningen, forudsat at tredjeparten og
arbejdet, der skal udføres, er anført i tilskudsaftalen.
Tredjepartens omkostninger er støtteberettiget,
hvis:
(a)         
tredjeparten som deltager selv ville være
støtteberettiget
(b)         
tredjeparten udgør en associeret enhed eller har
forbindelse til en deltager inden for rammerne af en juridisk struktur, som udgør
et samarbejde, der ikke er begrænset til det pågældende projekt
(c)         
tredjeparten er anført i tilskudsaftalen 
(d)         
tredjeparten overholder de regler, der gælder for
deltageren i tilskudsaftalen med hensyn til støtteberettigede omkostninger og
kontrol med udgifterne.
6.                      
Tredjeparter kan også stille ressourcer i form af
naturalydelser til rådighed for en deltager til foranstaltningen.
Tredjeparternes omkostninger i forbindelse med naturalydelser, som de yder
gratis, er berettigede til finansiering, hvis de opfylder betingelserne i
tilskudsaftalen.
7.                      
Foranstaltningen kan omfatte finansieringsstøtte
til tredjeparter i henhold til betingelserne i forordning (EU) nr. XXX/2012
[finansforordningen] og forordning (EU) nr. [delegeret forordning]. Beløbene i
artikel [127, stk. 2, litra c)] i forordning (EU) nr. XX/2012
[finansforordningen] kan overskrides, hvis det er nødvendigt for at nå
foranstaltningens målsætninger.
8.                      
Den foranstaltning, der gennemføres af deltagere,
der i henhold til Europa‑Parlamentets og Rådets direktiv 2004/17/EF[19], direktiv 2004/18/EF[20] og direktiv 2009/81/EF[21] er ordregivende myndigheder,
kan indeholde eller have som primær målsætning prækommercielle offentlige
indkøb og offentlige indkøb af innovative løsninger, hvis dette er anført i
arbejdsprogrammet eller arbejdsplanen, og hvis det er nødvendigt for
gennemførelsen. I så tilfælde finder reglerne i artikel 35, stk. 2, og artikel
49, stk. 2 og 3, anvendelse på indkøbsprocedurer, som deltagerne udfører.
9.                      
Deltagerne skal overholde gældende nationale love
og etiske regler i de lande, hvor foranstaltningen udføres. Hvor det er
relevant, skal deltagerne ansøge de relevante nationale eller lokale etiske råd
om godkendelse, inden de påbegynder aktiviteterne.
10.                  
Arbejde med dyr skal udføres i overensstemmelse med
artikel 13 i TEUF og overholde kravet om at erstatte, begrænse og forfine
brugen af dyr til videnskabelige formål i overensstemmelse med EU‑lovgivningen
og især Europa‑Parlamentets og Rådets direktiv nr. 2010/63/EU[22].
Artikel 20
Konsortium
1.                      
Medlemmer af et konsortium, der ønsker at deltage i
en foranstaltning, udpeger et af medlemmerne til koordinator og anfører det i
tilskudsaftalen.
2.                      
Medlemmer af et konsortium, der deltager i en
foranstaltning, indgår en intern aftale (konsortieaftalen) undtagen i behørigt
begrunde tilfælde fastsat i arbejdsprogrammet, arbejdsplanen eller i
forslagsindkaldelsen.
3.                      
Konsortiet kan foreslå at tilføje eller fjerne en
deltager i overensstemmelse med de respektive bestemmelser i tilskudsaftalen,
forudsat at denne ændring er i overensstemmelse med betingelserne for deltagelse,
ikke negativt påvirker gennemførelsen af foranstaltningen og ikke strider mod
princippet om ligebehandling.
AFSNIT III
TILSKUDSFORMER OG FINANSIERINGSREGLER 
Artikel 21
Tilskudsformer
Tilskud kan antage enhver af de i artikel
[116] i forordning (EU) nr. XX/2012 [finansforordningen] omhandlede former.
Artikel 22
Finansiering
af en foranstaltning
1.                      
Finansiering af en foranstaltning må ikke overstige
de samlede finansieringsberettigede omkostninger minus indtægterne fra
foranstaltningen.
2.                      
Følgende anses ikke for indtægter fra
foranstaltningen:
(a)         
ressourcer, som tredjeparter stiller til rådighed
for deltagerne i form af finansieringsoverførelser eller bidrag i form af
omkostningsfri naturalydelser, forudsat at tredjeparten har ydet dem med specifikt
henblik på foranstaltningen
(b)         
indtægter fra foranstaltningen, bortset fra
indtægter fra udnyttelse af foranstaltningens resultater 
(c)         
indtægter fra salg af aktiver, der er købt i
henhold til tilskudsaftalen, op til værdien af de omkostninger, som deltageren
oprindeligt konterede foranstaltningen.
3.                      
Der anvendes én godtgørelsessats for de
støtteberettigede omkostninger pr. foranstaltning for alle aktiviteter, der
finansieres inden for den. Maksimumssatsen fastsættes i arbejdsprogrammet eller
arbejdsplanen.
4.                      
Tilskuddet under Horisont 2020 udgør højst 100 % af
de samlede finansieringsberettigede omkostninger, uden at dette berører
medfinansieringsprincippet.
5.                      
Tilskuddet under Horisont 2020 udgør højst 70 % af
de samlede finansieringsberettigede omkostninger for følgende foranstaltninger:
(d)         
foranstaltninger, der hovedsagelig består af
aktiviteter som udformning af prototyper, afprøvning, demonstration,
eksperimentel udvikling, styring, markedsintroduktion
(e)         
programstøtteforanstaltninger.
6.                      
Godtgørelsessatserne fastsat i denne artikel finder
også anvendelse på tilfælde, hvor enhedstakstfinansiering, enhedsomkostninger
og finansiering med faste beløb anvendes for hele eller dele af en
foranstaltning.
Artikel 23
Støtteberettigede omkostninger
1.                      
Betingelserne for støtteberettigede omkostninger
defineres i artikel X i forordning (EU) nr. XX [finansforordningen/delegeret forordning].
Omkostninger, der afholdes af tredjeparter i foranstaltningen, kan være
støtteberettigede i overensstemmelse med bestemmelserne i denne forordning og i
tilskudsaftalen. 
2.                      
Ikke-støtteberettigede omkostninger er
omkostninger, der ikke opfylder ovennævnte betingelser, især hensættelser til
dækning af eventuelle fremtidige tab eller forpligtelser, valutatab,
omkostninger i forbindelse med kapitalforrentning, omkostninger, der er
anmeldt, afholdt eller godtgjort som led i en anden EU‑foranstaltning
eller –program, gæld og gældsomkostninger og uforholdsmæssigt store eller
letsindigt afholdte udgifter.
Artikel 24
Indirekte omkostninger
1.                      
Indirekte, støtteberettigede omkostninger
fastsættes ved at anvende en fast sats på 20 % af de samlede direkte
støtteberettigede omkostninger, eksklusive underleverandørers direkte
støtteberettigede omkostninger og omkostningerne for ressourcer, der stilles
til rådighed af tredjeparter, og som ikke anvendes i støttemodtagerens lokaler,
samt finansiel støtte til tredjeparter. 
2.                      
Uanset stk. 1 kan de indirekte omkostninger angives
i form af faste beløb eller enhedsomkostninger, forudsat at dette anføres i
arbejdsprogrammet eller arbejdsplanen. 
Artikel 25
Årlige produktive timer
1.                      
Støtteberettigede personaleomkostninger omfatter
kun det faktiske antal arbejdstimer for de personer, der udfører direkte
arbejde i forbindelse med foranstaltningen. Deltageren sørger for dokumentation
for det faktiske antal arbejdstimer, normalt ved hjælp af et
tidsregistreringssystem.
2.                      
For personale, der udelukkende arbejder for
foranstaltningen, er det ikke nødvendigt at registrere arbejdstiden. I sådanne
tilfælde skal deltageren underskrive en erklæring om, at den pågældende person
udelukkende har arbejdet for foranstaltningen.
3.                      
Tilskudsaftalen skal indeholde minimumskravene for
tidsregistreringssystemet og antallet af årlige produktive timer, der skal
bruges til beregning af timesatserne for personalet.
Artikel 26
Personaleomkostninger for ejere af små
og mellemstore virksomheder og fysiske personer uden løn
Ejerne af små og mellemstore virksomheder, der
ikke modtager løn, eller andre fysiske personer, der ikke modtager løn, kan
debitere personaleomkostningerne på grundlag af enhedsomkostninger.
Artikel 27
Enhedsomkostninger
1.                      
I overensstemmelse med artikel X i forordning (EU)
nr. XX/XX [finansforordningen] fastsætter Kommissionen metoder til at bestemme
satserne for enhedsomkostninger på grundlag af:
(a)         
statistiske data eller lignende
(b)         
deltagerens kontrollerbare historiske data.
2.                      
Direkte støtteberettigede personaleomkostninger
finansieres på grundlag af de enhedsomkostninger, der fastsættes i
overensstemmelse med deltagerens normale praksis for omkostningsberegning,
forudsat at de:
(a)         
beregnes på grundlag af de samlede faktiske
personaleomkostninger, som noteres i deltagernes almindelige regnskaber, som
kan justeres på baggrund af de budgetterede eller anslåede dele i
overensstemmelse med de af Kommissionen fastsatte betingelser
(b)         
opfylder bestemmelserne i artikel 23
(c)         
opfylder kravet om almennyttighed og dobbeltfinansiering
undgås 
(d)         
beregnes under behørig hensyntagen til
bestemmelserne om produktive timer i artikel 25.
Artikel 28
Attest for årsregnskaberne
Attesten for årsregnskaberne omfatter det
samlede tilskudsbeløb, som en deltager har gjort krav på i form af godtgørelse
af faktiske omkostninger og i form af enhedsomkostninger omhandlet i artikel
27, stk. 2. Attesten afleveres først, når beløbet er lig med eller større end
325 000 EUR på tidspunktet for begæringen om udbetaling af
restbeløbet.
Artikel 29
Attest for metoden
1.                      
Deltagere, der beregner og debiterer direkte
personaleomkostninger på grundlag af enhedsomkostninger, skal indsende en
attest for metoden til Kommissionen. Denne metode skal opfylde betingelserne i
artikel 27, stk. 2, og kravene i tilskudsaftalen.
2.                      
Hvis Kommissionen godkender attesten for metode,
gælder denne for alle foranstaltninger, der finansieres i henhold til
forordning (EU) nr. XX/XX [Horisont 2020], og deltagere beregner og debiterer omkostningerne
på grundlag deraf.
Artikel 30
Attesterende revisorer
1.                      
Attesterne for årsregnskaberne og metoden omhandlet
i artikel 28 og 29 skal være udarbejdet af en uafhængig revisor, der er
kvalificeret til at udføre lovpligtig revision af regnskabsdokumenter i
overensstemmelse med Europa-Parlamentets og Rådets direktiv 2006/43/EF[23] eller tilsvarende nationale
bestemmelser eller af en kompetent og uafhængig embedsmand, som de relevante
nationale myndigheder har fastslået, har retsevne til at revidere deltageren,
og som ikke været involveret i det regnskabsmæssige arbejde.
2.                      
Efter anmodning fra Kommissionen, Revisionsretten
eller Det Europæiske Kontor for Bekæmpelse af Svig (OLAF), skal den revisor,
der udarbejder attesten for regnskaberne og metoden, give adgang til de ledsagedokumenter
og arbejdsdokumenter, som attesten for årsregnskaberne udstedes på grundlag af.
Artikel 31
Kumuleret finansiering
En foranstaltning, der har modtaget tilskud
fra EU-budgettet, kan også ydes et tilskud på grundlag af forordning (EU) nr.
XX/XX (Horisont 2020), forudsat at tilskuddene ikke dækker de samme
udgiftsposter.
AFSNIT IV
GARANTIER 
Artikel 32
Deltagergarantifonden
1.                      
Der oprettes hermed en deltagergarantifond ("fonden"),
der skal dække risikoen for, at skyldige beløb til EU i forbindelse med
foranstaltninger finansieret af Kommissionen under afgørelse nr. 1982/2006/EF
og af Kommissionen eller finansieringsorganerne under "Horisont 2020"
i henhold til regler i denne forordning, ikke kan inddrives. Fonden erstatter
og efterfølger Deltagergarantifonden oprettet under forordning /EF) nr.
1906/2006.
2.                      
Fonden drives i overensstemmelse med
artikel 33. Renter oppebåret af fonden indgår i denne og anvendes
udelukkende til de formål, der er anført i artikel 33, stk. 3.
3.                      
Hvis renterne ikke rækker til at dække beløbene i
artikel 33, stk. 3, griber fonden ikke ind, og Kommissionen eller EU‑finansieringsorganet
inddriver beløbene direkte fra støttemodtagerne.
4.                      
Fonden betragtes som en tilstrækkelig garanti i
henhold til forordning (EU) nr. XX/XX [finansforordningen]. Ingen yderligere
garanti eller sikkerhedsstillelse må godkendes fra deltagerne eller pålægges
dem, bortset fra de i stk. 3 nævnte tilfælde.
5.                      
Deltagerne i foranstaltningerne under Horisont
2020, hvis risiko fonden dækker, skal bidrage med 5 % af EU's finansiering af
foranstaltningen. Ved foranstaltningens afslutning betales bidraget til fonden
tilbage til deltagerne via koordinatoren, jf. dog stk. 4.
Artikel 33
Fondens drift
1.                      
Fonden forvaltes af EU repræsenteret ved Kommissionen,
der optræder som eksekutivorgan på vegne af deltagerne på betingelserne fastsat
i tilskudsaftalen.
Kommissionen forvalter fonden direkte eller
overlader den finansielle forvaltning enten til Den Europæiske Investeringsbank
eller til en passende finansiel institution (i det følgende benævnt
"depositarbanken"). Depositarbanken forvalter fonden efter
Kommissionens instrukser.
2.                      
Deltagernes bidrag til fonden kan modregnes
forhåndsbetalingen og betales til fonden på deltagernes vegne.
3.                      
Hvis en deltager skylder EU et beløb, kan
Kommissionen uanset de bøder, der kan pålægges deltagere, som misligholder
deres forpligtelser, træffe en af følgende foranstaltninger:
(a)         
overføre eller kræve, at depositarbanken direkte
overfører det skyldige beløb fra fonden til koordinatoren for foranstaltningen.
Overførslen foretages efter den misligholdende deltager har bragt til ophør
eller afviklet sin deltagelse, hvis foranstaltningen stadig er i gang, og hvis
de øvrige deltagere er enige om at gennemføre den inden for samme mål. Beløb,
der overføres fra fonden, betragtes som finansieringsbidrag fra EU
(b)         
inddrive beløbet fra fonden.
Kommissionen udsteder en betalingsordre til
deltageren om at indbetale det skyldige beløb til fonden. Kommissionen kan med
henblik herpå vedtage en inddrivelsesbeslutning i overensstemmelse med
forordning (EU) nr. XX/XX [finansforordningen].
4.                      
De beløb, der inddrives, udgør for fonden de
formålsbestemte indtægter, der er omhandlet i artikel [X] i forordning (EU) nr.
XX/2012 [finansforordningen]. Når gennemførelsen af alle tilskud, hvis risiko
fonden dækker, er afsluttet, vil alle udestående beløb blive inddrevet af
Kommissionen og opført på EU's budget med forbehold af lovgivningsmyndighedens
afgørelser.
Kapitel IV
PRISER, OFFENTLIGE INDKØB OG FINANSIELLE INSTRUMENTER
Artikel 34
Priser
EU‑finansiering kan ydes i form af
priser som omhandlet i afsnit VII i forordning (EU) nr. XX/XX
[finansforordningen].
Artikel 35
Offentlige indkøb, prækommercielle
offentlige indkøb og offentlige indkøb af innovative løsninger
1.                      
Alle offentlige indkøb, der gennemføres af
Kommissionen på egne vegne eller sammen med medlemsstaterne, er underlagt
reglerne om offentlige indkøb i henhold til forordning (EU) nr. xx/2012
[finansforordningen] og forordning (EU) nr. XX/XX [delegeret forordning]. 
2.                      
EU‑finansiering kan tage form af
prækommercielle offentlige indkøb og offentlige indkøb af innovative løsninger,
der gennemføres af Kommissionen eller finansieringsorganet på egne vegne eller
sammen med medlemsstaternes og de associerede landes ordregivende myndigheder.
Under procedurerne
for offentlige indkøb:
(a)         
skal principperne om åbenhed,
ikke-forskelsbehandling, ligebehandling, forsvarlig økonomisk forvaltning,
proportionalitet samt konkurrenceregler, og hvor det er relevant, direktiv
2004/17/EF, 2004/18/EF og 2009/81/EF eller, hvis Kommissionen handler på egne
vegne, forordning (EU) nr. XX/2012 [finansforordningen] overholdes
(b)         
kan der fastsættes særlige betingelser – fx for
hvor, hvor de indkøbte aktiviteter skal finde sted, som dog for prækommercielle
offentlige indkøb er begrænset til at omfatte medlemsstatens eller det
associerede lands territorium – når dette er behørigt begrundet i
foranstaltningens målsætning
(c)         
kan det tillades at foretage flere tildelinger af
kontrakter inden for samme procedure ("valg af flere leverandører")
(d)         
skal ordren tildeles den bydende, der har afgivet
det bud, der giver mest værdi for pengene.
Artikel 36
Finansielle instrumenter
1.                      
De finansielle instrumenter kan tage alle former
omhandlet i og skal gennemføres i overensstemmelse med (afsnit VIII) i
forordning (EU) nr. XX/XX [finansforordningen] og kan kombineres med tilskud,
der finansieres over Unionens budget, herunder Horisont 2020.
2.                      
I overensstemmelse med [artikel 18, stk. 2], i
forordning (EU) nr. XX/XX [finansforordningen] tildeles indtægter og
tilbagebetalinger, der er frembragt via et finansielt instrument i henhold til
forordning (EU) nr. XX/XX [Horisont 2020], til det pågældende finansielle
instrument.
3.                      
Indtægter og tilbagebetalinger, der er frembragt
via finansieringsfaciliteten for risikodeling under afgørelse 1982/2006/EF og i
den tidlige fase af faciliteten for SMV'er i hurtig vækst og innovative SMV'er
oprettet under Europa-Parlamentets og Rådets afgørelse 1639/2006/EF[24], tildeles det efterfølgende
finansielle instrument under forordning (EU) nr. XX/XX [Horisont 2020].
Kapitel VII
EKSPERTER
Artikel 37
Udnævnelse
af uafhængige eksperter
1.                      
Kommissionen og, hvis det er relevant,
finansieringsorganerne udpeger uafhængige eksperter til at bedømme forslagene
eller til at rådgive eller bistå med:
(a)         
bedømmelse af forslagene
(b)         
kontrol med gennemførelsen af foranstaltninger, der
gennemføres i henhold til forordning (EU) nr. XX/XX [Horisont 2020], og
tidligere forsknings‑ og/eller innovationsprogrammer 
(c)         
gennemførelse af EU's forsknings‑ og
innovationspolitikker eller –programmer, herunder Horisont 2020, og
gennemførelsen af et velfungerende europæisk forskningsrum
(d)         
bedømmelse af forsknings‑ og
innovationsprogrammerne
(e)         
udformningen af EU's forsknings‑ og
innovationspolitik, herunder forberedelsen af fremtidige programmer.
2.                      
Kriterierne for udvælgelse af uafhængige eksperter
er, at de er i besiddelse af færdigheder, erfaring og viden, der svarer til de
opgaver, de skal løse. I de tilfælde, hvor uafhængige eksperter skal behandle
klassificerede oplysninger, kræves den fornødne sikkerhedsgodkendelse inden
udnævnelsen.
Uafhængige eksperter findes og udvælges på
grundlag af indkaldelser af ansøgninger fra enkeltpersoner og indkaldelser
henvendt til relevante organisationer såsom nationale forskningsorganer,
forskningsinstitutioner, standardiseringsorganisationer eller virksomheder med
henblik på at oprette en database med kandidater.
Hvis Kommissionen eller finansieringsorganet
finder det hensigtsmæssigt, kan den udvælge enhver person med de fornødne
færdigheder uden for databasen.
Der træffes foranstaltninger til at opnå en
rimelig kønsbalance og geografisk spredning, når der udvælges uafhængige
eksperter.
Kommissionen eller finansieringsorganet kan søge
rådgivning hos de rådgivende organer for udnævnelse af uafhængige eksperter. I
forbindelse med ERC's frontlinjeforskning udnævner Kommissionen eksperterne
efter forslag fra ERC's Videnskabelige Råd.
3.                      
Kommissionen eller finansieringsorganet træffer de
nødvendige skridt til at sikre, at eksperter ikke stilles over for
interessekonflikter i forbindelse med de emner, de skal udtale sig om.
4.                      
Udnævnelsen af eksperter kan tage form af en rammeaftale,
der gælder for hele løbetiden for Horisont 2020, med særlige arbejdsopgaver.
5.                      
Navnene på de eksperter, der udpeges i deres
personlige egenskab, og som har bistået Kommissionen eller
finansieringsorganerne med gennemførelsen af forordning (EU) nr. XX/XX
[Horisont 2020] og afgørelse nr. XX/XX/EU [særprogrammet], offentliggøres
mindst en gang om året på Kommissionens eller finansieringsorganets websted.
Eksperternes navne indsamles, behandles og offentliggøres i overensstemmelse
med forordning (EF) nr. 45/2001.
Afsnit III
REGLERNE FOR FORMIDLING AF RESULTATER
Kapitel I
TILSKUD 
AFDELING I
RESULTATER
Artikel 38
Ejendomsret til resultater
1.                      
Resultaterne ejes af de deltagere, der frembringer
resultaterne.
2.                      
Hvis resultaterne er frembragt af flere deltagere i
fællesskab, og deres respektive andele i arbejdet ikke kan fastslås, ejes disse
resultater af deltagerne i fællesskab. Medejerne indgår en aftale om, hvordan
den fælles ejendomsret skal fordeles og forvaltes i overensstemmelse med deres
forpligtelser i tilskudsaftalen.
Medmindre parterne bliver enige om andet i aftalen
om fælles ejendomsret, har hver af medejerne ret til at udstede ikke-eksklusive
licenser til tredjeparter til at udnytte de fællesejede resultater, uden ret
til at give underlicenser, under forudsætning af, at:
(f)           
de andre medejere på forhånd meddeles herom 
(g)         
de andre medejere får en rimelig kompensation.
3.                      
Hvis ansatte eller andet personale, der arbejder
for en deltager, kan gøre krav på resultaterne, sørger den pågældende deltager
for, at disse rettigheder kan udøves på en måde, der er forenelig med
deltagerens forpligtelser i medfør af tilskudsaftalen.
Artikel 39
Beskyttelse af resultater
1.                      
Hvis resultaterne kan anvendes kommercielt eller
industrielt, skal ejeren undersøge muligheden for beskyttelse, og hvis det
under omstændighederne er begrundet, beskytte dem tilstrækkeligt i en passende
periode, med en passende geografisk dækning og med behørig hensyntagen til egne
berettigede interesser og de berettigede interesser, især kommercielle
interesser, som de andre deltagere i den pågældende foranstaltning har.
2.                      
Hvis deltagere, der har modtaget EU‑finansiering,
ikke har til hensigt at beskytte deres resultater af andre årsager end
uforenelighed med EU‑ eller national lov eller manglende potentiale for
kommerciel udnyttelse, og med mindre deltagerne sigter på at overføre dem til
en anden juridisk enhed etableret i en medlemsstat eller associeret land med
henblik på beskyttelse, meddeler de Kommissionen eller finansieringsorganet
herom, inden disse resultater formidles. Kommissionen, på vegne af EU, eller
finansieringsorganet kan tage påtage sig ejerskabet af disse resultater og
træffe de nødvendige skridt til beskyttelse heraf.
Deltagerne kan kun afvise dette, hvis de kan
påvise, at det vil gøre betydelig skade på deres berettigede interesser. Der må
ikke finde formidling af disse resultater sted, før Kommissionen eller
finansieringsorganet har truffet en afgørelse herom eller besluttet, at de vil
påtage sig ejerskab og har truffet de nødvendige skridt til at sikre
beskyttelse af resultaterne. Fristerne herfor fastsættes i tilskudsaftalen.
3.                      
Hvis deltagere, der har modtaget EU‑finansiering,
har til hensigt at ophøre med at beskytte resultaterne eller ikke søge
forlængelse af en sådan beskyttelse af andre årsager end manglende potentiale
for kommerciel udnyttelse, meddeler de Kommissionen herom. Deltagerne kan kun
afvise dette, hvis de kan påvise, at det vil gøre betydelig skade på deres
berettigede interesser. Fristerne herfor fastsættes i tilskudsaftalen.
Artikel 40
Udnyttelse og formidling af resultater
1.                      
Alle deltagere, der har modtaget EU‑finansiering,
skal gøre deres bedste for at udnytte de resultater, som de ejer, i fortsat
forskning eller kommercielt øjemed, eller få en anden juridisk enhed til at
udnytte dem til disse formål, især ved overførsel og licensudstedelse i henhold
til artikel 41.
Supplerende udnyttelsesforpligtelser kan
fastsættes i tilskudsaftalen. Sådanne supplerende forpligtelser anføres i
arbejdsprogrammet eller arbejdsplanen.
2.                      
Med forbehold af restriktionerne som følge af
beskyttelse af intellektuelle ejendomsrettigheder, sikkerhedsregler eller
berettigede kommercielle interesser, formidler deltagerne på egnede måder deres
egne resultater så hurtigt som muligt. Fristerne herfor fastsættes i
tilskudsaftalen. 
Supplerende formidlingsforpligtelser kan
fastsættes i tilskudsaftalen.
Hvis resultaterne formidles via
forskningspublikationer, gælder den frie brugsret på de vilkår og betingelser,
der er fastsat i tilskudsaftalen. Hvad angår formidling af andre resultater,
herunder forskningsdata, fastsættes vilkår og betingelser i tilskudsaftalen, i
henhold til hvilken der gives fri adgang til sådanne resultater, især inden for
ERC's frontlinjeforskning eller andre relevante områder. 
De andre berørte deltagere skal have forudgående
meddelelse om alle formidlingsaktiviteter. De andre deltagere kan, når de har
modtaget meddelelsen, gøre indsigelse, hvis de finder, at deres berettigede
interesser i forhold til deres resultater eller baggrundsviden kan blive påført
betydelig skade i forbindelse med den planlagte formidling. I så fald må
formidlingsaktiviteten først finde sted, når der er taget passende skridt til
at beskytte disse berettigede interesser. Fristerne herfor fastsættes i
tilskudsaftalen.
3.                      
Deltagerne skal meddele Kommissionen eller
finansieringsorganet om udnyttelse og formidling af deres aktiviteter. Med
henblik på den overvågning og formidling, der foretages af Kommissionen eller
finansieringsorganet, skal deltagerne fremlægge alle brugbare oplysninger og
dokumenter i overensstemmelse med betingelserne i tilskudsaftalen.
4.                      
Alle patentansøgninger, standarder, publikationer
eller anden formidling, også i elektroniske form, af relevans for resultaterne,
skal omfatte en erklæring, som også kan omfatte visuelle midler, om at foranstaltningen
har modtaget finansieringsstøtte fra EU. Erklæringens udformning fastsættes i
tilskudsaftalen.
Artikel 41
Overdragelse og licensudstedelse af
resultater
1.                      
Hvis en deltager overdrager ejendomsretten til sine
resultater, skal vedkommende overdrage sine pligter i henhold til
tilskudsaftalen i form af disse resultater til erhververen, herunder pligten
til giver dem videre ved en evt. senere overdragelse. 
Med forbehold af de fortrolighedsbestemmelser, der
hidrører fra love eller bestemmelser om fusioner eller overtagelser, hvor de
øvrige deltagere stadig har ret til at bruge de resultater, der overdrages,
skal de deltagere, der har til hensigt at overdrage resultaterne, på forhånd give
de andre deltagere meddelelse herom sammen med tilstrækkelige oplysninger om
den planlagte nye ejer af resultaterne, så de andre deltagere kan analysere virkningerne
af den planlagte overførsel på den mulige udøvelse af deres rettigheder.
Efter meddelelsen kan deltagerne modsætte sig
overdragelse af ejendomsretten, hvis de kan påvise, at den foreslåede
overdragelse vil påvirke udøvelsen af deres rettigheder. Fremsættes en sådan
indvending, finder den påtænkte overdragelse ikke sted, før der er opnået
enighed mellem de berørte deltagere. Fristerne herfor fastsættes i
tilskudsaftalen. 
De andre deltagere kan dog ved forudgående
skriftlig aftale give afkald på deres ret til forudgående meddelelse om
overdragelse af ejendomsret fra en deltager til en nærmere bestemt tredjepart.
2.                      
Forudsat at alle brugsrettigheder til resultaterne
kan udøves, og at alle yderligere udnyttelsesforpligtelser opfyldes, kan
deltageren, der ejer resultaterne, udstede licenser eller på anden måde give andre
juridiske enheder ret til at udnytte dem, også med eksklusive rettigheder.
3.                      
Hvad angår resultater, der er frembragt af
deltagere, der har modtaget EU‑finansiering, kan Kommissionen eller finansieringsorganet
modsætte sig, at ejerskabet overdrages, eller at der udstedes eksklusivlicens
til en tredjepart, der er etableret i et tredjeland, som ikke er associeret med
Horisont 2020, hvis dette efter deres opfattelse ikke er i overensstemmelse med
interessen i at udvikle EU's økonomiske konkurrenceevne eller er uforeneligt
med EU's etiske principper eller sikkerhedshensyn.
I disse tilfælde kan overdragelsen af ejendomsret
og udstedelsen af eksklusivlicens først finde sted, når der er truffet sikkerhedsforanstaltninger
til Kommissionens eller finansieringsorganets tilfredshed.
Tilskudsaftalen kan eventuelt fastsætte, at
Kommissionen eller finansieringsorganet skal underrettes på forhånd om sådanne
overdragelser af ejendomsret eller udstedelsen af eksklusivlicens. Fristerne
herfor fastsættes i tilskudsaftalen.
AFDELING 2
BRUGSRET TIL BAGGRUNDSSVIDEN OG RESULTATER
Artikel 42
Baggrundsviden
Deltagerne definerer deres baggrundsviden for
foranstaltningen i en skriftlig aftale.
Artikel 43
Principper om brugsrettigheder
1.                      
Anmodning om at udøve eller give afkald på sine brugsrettigheder
skal ske skriftligt.
2.                      
Brugsret omfatter ikke retten til at udstede
underlicenser, medmindre ejeren af de pågældende resultater eller
baggrundsviden, der gives brugsret til, har givet sit samtykke.
3.                      
Deltagere i den samme foranstaltning skal
underrette hinanden, før de tilslutter sig tilskudsaftalen, om eventuelle
juridiske restriktioner eller begrænsninger for at give brugsret til deres
baggrundsviden. I aftaler om baggrundsviden, der derefter indgås med en
deltager, skal det sikres, at brugsrettighederne kan udøves.
4.                      
Brugsret gives royaltyfrit for at sikre rimelige
vilkår.
5.                      
En deltagers pligt til at give de andre deltagere i
samme foranstaltninger brugsret ifølge betingelserne og bestemmelserne i
tilskudsaftalen indskrænkes ikke af, at dennes deltagelse i foranstaltningen
ophører. 
6.                      
Hvis en deltager misligholder sine forpligtelser,
og en sådan misligholdelse ikke udbedres, kan konsortiet aftale, at deltageren
ikke længere har brugsret.
Artikel 44
Brugsret
med henblik på gennemførelse
1.                      
En deltager har brugsret til en anden deltagers
resultater inden for den samme foranstaltning, hvis deltageren har brug for det
for at udføre sit arbejde.
Denne brugsret gives royaltyfrit.
2.                      
En deltager har brugsret til en anden deltagers
baggrundsviden inden for den samme foranstaltning, hvis deltageren har brug for
det for at udføre sit arbejde med forbehold af begrænsningerne i artikel 43,
stk. 3.
Denne brugsret gives royaltyfrit, medmindre
deltagerne har aftalt andet før deres tiltrædelse af tilskudsaftalen.
Artikel 45
Brugsret med henblik på udnyttelse
1.                      
En deltager har brugsret til en anden deltagers
resultater inden for den samme foranstaltning, hvis deltageren har brug for det
for at udnytte sine resultater.
Hvis der er enighed om det, gives denne brugsret på
rimelige vilkår.
2.                      
En deltager har adgangsret til en anden deltagers
baggrundsviden inden for den samme foranstaltning, hvis deltageren har brug for
det for at udnytte sine resultater med forbehold af begrænsningerne i artikel
43, stk. 3. 
Hvis der er enighed om det, gives denne adgangsret
på rimelige vilkår.
3.                      
En associeret enhed, der er etableret i en
medlemsstat eller et associeret land, har også brugsret, med mindre andet er
fastsat i konsortieaftalen, til resultater eller baggrundsviden på samme
betingelser, hvis deltageren har brug for retten for at udnytte de resultater,
som er frembragt af den deltager, den er associeret med. 
4.                      
Anmodninger om brugsret efter stk. 1, 2 og 3 kan
fremsættes i indtil et år efter foranstaltningens ophør. Deltagerne kan dog
fastsætte en anden tidsfrist.
Artikel 46
EU's og medlemsstaternes brugsret 
1.                      
EU‑institutionerne og –organerne skal med
henblik på udvikling, gennemførelse og overvågning af EU's politikker eller
programmer, have brugsret til resultater fra deltagere, der har modtaget EU‑finansiering.
Adgangen begrænses til ikke-kommerciel og ikke-konkurrencemæssig brug.
Denne brugsret gives royaltyfrit.
2.                      
I foranstaltninger under aktiviteten "sikre
samfund" som led i det specifikke mål "Rummelige, innovative og sikre
samfund" har EU‑institutionerne og –organerne samt medlemsstaternes
nationale myndigheder med henblik på at udvikle, gennemføre og overvåge deres
politikker eller programmer, adgang til resultaterne fra de deltagere, der har
modtaget EU‑finansiering. Uanset artikel 43, stk. 2, omfatter sådanne brugsrettigheder
retten til at give tredjeparter tilladelse til at bruge resultaterne i
offentlige indkøb, hvad angår kompetenceudvikling inden for områder, hvor
markedet er meget lille, der er risiko for markedssvigt samt en overvejende
offentlig interesse.
En sådan brugsret gives royaltyfrit, bortset fra
når der er tale om brug i offentlige indkøb, hvor brugsretten skal gives på
rimelige aftalte vilkår. Der skal ved fastsættelsen af de rimelige vilkår til
fulde tages højde for den EU‑finansiering, der tildeles for frembringelse
af resultater. Kommissionens sikkerhedsregler om klassificerede oplysninger
finder anvendelse.
AFDELING 3
SÆRTILFÆLDE
Artikel 47
De enkelte bestemmelser
1.                      
Tilskudsaftalen kan fastsætte særbestemmelser i
forbindelse med foranstaltninger, der omfatter sikkerhedsrelaterede
aktiviteter, især vedrørende ændringer i konsortiets sammensætning,
klassificerede oplysninger, udnyttelse, formidling, overdragelse af og udstedelse
af licenser for resultater.
2.                      
I forbindelse med foranstaltninger til støtte af
eksisterende eller nye forskningsstrukturer, kan tilskudsaftalen fastsætte
særbestemmelser for brugerne af disse infrastrukturer.
3.                      
I forbindelse med foranstaltninger vedrørende ERC's
frontlinjeforskning kan tilskudsaftalen fastsætte særbestemmelser, især
vedrørende brugsrettigheder, mulighed for at overdragelse og formidling i
forhold til deltagerne, forskerne og alle af foranstaltningen berørte parter.
4.                      
Tilskudsaftaler om støtte til forskeres uddannelse
og karriereudvikling kan indeholde særbestemmelser om brugsret, ejerskab og
forpligtelser vedrørende de forskere, der drager fordel af foranstaltningen.
5.                      
I forbindelse med samordnings- og støtteaktiviteter
kan tilskudsaftalen fastsætte særbestemmelser vedrørende ejerskab, brugsrettigheder,
udnyttelse og formidling.
6.                      
I forbindelse med samordnings- og støtteaktiviteter
kan tilskudsaftalen fastsætte særbestemmelser især vedrørende ejerskab, brugsrettigheder,
udnyttelse og formidling.
7.                      
I forbindelse med EIT's videns- og
innovationsfællesskaber kan tilskudsaftalen fastsætte særbestemmelser især
vedrørende ejerskab, brugsrettigheder, udnyttelse og formidling.
KAPITEL II
PRISER OG UDBUD
Artikel 48
Priser
Tildeling af priser sker på betingelse af, at
de relevante offentliggørelsesforpligtelser accepteres. Arbejdsprogrammet eller
arbejdsplanen kan indeholde særskilte forpligtelser vedrørende udnyttelse og
formidling.
Artikel 49
Offentlige indkøb, prækommercielle
offentlige indkøb og offentlige indkøb af innovative løsninger
1.                      
Hvis ikke andet er angivet i forslagsindkaldelsen,
tilhører de resultater, som frembringes ved offentlig indkøb foretaget af
Kommissionen, EU.
2.                      
Særbestemmelser vedrørende ejerskab, brugsrettigheder
og licensudstedelse fastsættes i kontrakterne om prækommercielle offentlige
indkøb for at sikre den bedste nyttiggørelse af resultaterne og for at undgå
urimelige fordele. Den kontrahent, der frembringer resultater under
prækommercielle offentlige udbud, ejer som minimum de medfølgende
intellektuelle ejendomsrettigheder. De ordregivende myndigheder har som minimum
royaltyfri adgang til resultaterne til eget brug samt ret til at uddele eller
kræve, at de deltagende kontrahenter udsteder ikke-eksklusive licenser til
tredjeparter for at udnytte resultaterne under rimelig forhold uden ret til at
give underlicenser. Hvis en kontrahent ikke udnytter resultaterne kommercielt
inden for en vis periode efter den prækommercielle offentlige udbudsrunde
fastsat i kontrakten, skal han overdrage ejerskabet for resultaterne til de
tilbudsgivende myndigheder.
3.                      
Særbestemmelser vedrørende ejerskab, brugsrettigheder
og licensudstedelse fastsættes i kontrakterne om offentlige indkøb af
innovative løsninger for at sikre den bedste nyttiggørelse af resultaterne og
for at undgå urimelige fordele.
AFSNIT IV
AFSLUTTENDE BESTEMMELSER
Artikel 50
Ophævelse og overgangsbestemmelser
1.                      
Forordning (EF) nr. 1906/2006 ophæves med virkning
fra den 1. januar 2014.
2.                      
Uanset stk. 1, berører denne forordning ikke
fortsættelse eller ændringer, herunder hel eller delvis annullering eller ophør,
af de pågældende foranstaltninger, indtil deres afslutning, eller finansiel
støtte ydet af Kommissionen eller finansieringsorganer i henhold til afgørelse
nr. 1982/2006/EF eller anden lovgivning, som gælder for denne bistand den 31.
december 2013, og som fortsat gælder for de pågældende foranstaltninger, indtil
de er afsluttet.
3.                      
Alle beløb fra Deltagergarantifonden, som blev
oprettet ved forordning (EF) nr. 1906/2006, samt alle rettigheder og
forpligtelser overføres til fonden fra den 31. december 2013. De
deltagere i foranstaltninger under det syvende rammeprogram, der indgår
tilskudsaftaler efter den 31. december 2013, skal betale bidrag
til fonden.
Artikel 51
Denne forordning træder i kraft på tredjedagen
efter offentliggørelsen i Den Europæiske Unions Tidende.
Denne forordning er bindende i alle
enkeltheder og gælder umiddelbart i enhver medlemsstat.
Udfærdiget i 
På Europa-Parlamentets vegne                    På
Rådets vegne
Formand                                                        Formand
[1]               KOM(2010) 546 endelig af 6.10.2010.
[2]               EUT L … af … , s. … .
[3]               EUT C , , s. .
[4]               EUT C , , s. .
[5]               EUT C , , s. .
[6]               KOM(2010) 546 endelig af 6.10.2010.
[7]               Betænkning af Udvalget om Industri, Forskning og Energi
af 6. oktober 2010, ordfører: Maria da Graça Carvalho, P7 TA(2010)0401.
[8]               EUT L 412 af 30.12.2006, s. 1.
[9]               KOM(2010) 187.
[10]               KOM(2011) 48.
[11]               EUT L … af … , s. … .
[12]             EUT L … af … , s. … .
[13]             EUT L 317 af 3.12.2001, senest ændret ved afgørelse
2006/548/EF, Euratom (EUT L 215 af 5.8.2006).
[14]             EUT L 391 af 30.12.2006, s. 1.
[15]             EUT L 54 af 22.2.2007, s. 21.
[16]             EUT L …
[17]             EFT L 8 af 12.1.2001, s. 1.
[18]             K(2005) 576 endelig af 11.3.2005.
[19]             EUT L 134 af 30.4.2004, s. 1.
[20]             EUT L 134 af 30.4.2004, s. 114.
[21]             EUT L 216 af 20.8.2009, s. 76.
[22]             EUT L 276 af 20.10.2010, s. 33.
[23]             EUT L 157 af 9.6.2006, s. 89.
[24]             EUT L 310 af 9.11.2006, s. 15.